ขอสอบถามหน่อยค่ะหนูฉีดยาคุมมาประมาณ1ปี กำหนดที่หนูจะต้องฉีดครั้งล่าสุดคือ11/04/62 แต่หนูไม่ไปฉีดเพราะตั้งใจจะปล่อยให้ตั้งครรถ์อยากทราบว่าปล่อยนานมั้ยคะกว่าจะตั้งครรถ์ ระยะเวลาโดยประมาณค่ะ
สวัสดีค่ะ การคุมกำเนิดโดยการฉีดยาทุก 1 หรือ 3 เดือนเป็นวิธีการคุมกำเนิดที่มีประสิทธิภาพสูงมากกว่า 99% ถ้าฉีดอย่างสม่ำเสมอข้อเสียของยาคุมกำเนิดแบบฉีดคืออาจจะต้องใช้เวลาค่อนข้างนานเทียบกับการคุมกำเนิดชนิดอื่นกว่าการตกไข่จะกลับมาเป็นปกติและตั้งครรภ์ได้ค่ะ ปกติใช้เวลาอยู่ประมาณ 6-8 เดือน แต่บางรายอาจต้องใช้เวลาเป็นปีกว่าจะกลับมาตั้งครรภ์ได้ ซึ่งอาการนี้เกิดขึ้นได้กับทุกคนที่ใช้ยาคุมกำเนิดแบบฉีด ไม่ว่าจะใช้ติดต่อกันมานานหรือไม่ผลข้างเคียงอื่นๆของยาคุมกำเนิดแบบฉีดเช่น เลือดออกกระปริดกระปรอยทางช่องคลอด ประจำเดือนมาไม่ปกติ น้ำหนักเพิ่ม ปวดศีรษะ อาจจะยังมีได้หลังจากหยุดฉีดไปแล้วได้หลายเดือนเช่นกัน แต่ถ้ามีอาการผิดปกติมากเช่นเลือดออกมากผิดปกติจากช่องคลอด ควรกลับไปพบสูตินรีแพทย์